text: [{"text_idx": "#000004", "text": "Tavite na cauravou a sucu ka susu voli ga e Derrick Street , Raiwaqa ni bera ni gole me laki veitomani kei na nona i tubutubu turaga o Joeli Kotobalavu e dua ka qito talega ena timi ni Fiji Warriors ena dua na gauna."}, {"text_idx": "#000005", "text": "Sa yabaki 15 o Tavite sa qai biuti Viti me laki vuli ka qito talega ena sotasota ni secondary kei na senior."}, {"text_idx": "#000006", "text": "Dua na ka nona marau na cauravou oqo ena nona mai digitaki kina timi ni under 20 ni Fiji Drua ka sa solia kece kina nona dina kei na nona i-gu mena kauta mai na marau vei Viti kei na nona matavuvale."}, {"text_idx": "#000007", "text": "Vakavinavinakataka talega na Kalou na cauravou oqo kei na veitokoni mai vale."}, {"text_idx": "#000008", "text": "Tavite Kotobalavu e makubudrau na turaga ka vakarogoi Viti ena buturara ni qito rakavi o Aleposo Waqailiti kei na first five eight vakadomobula ni Marist St John\u2019s club ena dua na gauna o Tavite Waqailiti."}, {"text_idx": "#000010", "text": "E ucui rau na tukana na cauravou oqo."}]